ການນຳລັດ,ລັດຖະບານຫວຽດນາມອວຍພອນປະທານາທິບໍດີແລະຮອງປະທານາທິບໍດີອາເມລິກາ
ທ່ານ Donald Trump ຮັບດຳລົງຕຳແໜ່ງເປັນປະທານາທິບໍດີອາເມລິກາ
(ພາບ: Reuters)
ເນື່ອງໃນໂອກາດທ່ານ Donald Trump ແລະ ທ່ານ Mike Pence ຮັບດຳລົງຕຳແໜ່ງເປັນປະທານາທິບໍດີ ແລະ ຮອງປະທານາທິບໍດີສະຫະລັດອາເມລິກາ, ວັນທີ 21/01, ທ່ານປະທານປະເທດ ເຈີນດ້າຍກວາງ ແລະ ທ່ານນາຍົກລັດຖະມົນຕີ ຫງວຽນຊວນຟຸກ, ທ່ານນາງຮອງປະທານປະເທດ ດັ້ງທິງອກທິ້ງ ແລະ ທ່ານຮອງນາຍົກລັດຖະມົນຕີຜູ້ປະຈຳການ ເຈືອງຮ່ວາບິ່ງ, ພ້ອມກັນສົ່ງສານອວຍພອນປະທານາທິບໍດີຜູ້ທີ 45 ແລະ ຮອງປະທານາທີບໍດີຜູ້ທີ 48 ຂອງອາເມລິກາ. ການນຳລັດ, ລັດຖະບານຫວຽດນາມ ອວຍພອນປະທານາທິບໍດີ Donald Trump, ຮອງປະທານາທິບໍດີ Mike Pence ແລະ ລັດຖະບານໃໝ່ຂອງອາເມລິກາ ບັນລຸໄດ້ຜົນງານຫຼາຍຢ່າງ ເພື່ອຄວາມຜາສຸກ ແລະ ຄວາມວັດທະນາຖາວອນຂອງປະຊາຊົນອາເມລິກາ, ປະກອບສ່ວນຢ່າງຕັ້ງໜ້າໃຫ້ແກ່ສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ໃນໂລກ. ການນຳລັດ ແລະ ລັດຖະບານຫວຽດນາມ ຖືວ່າ, ຫວຽດນາມ ແລະ ອາເມລິກາ ພວມຢືນຢູ່ຕໍ່ໜ້າກາລະໂອກາດອັນໃຫຍ່ຫຼວງ ເພີ່ມທະວີ ແລະ ເຮັດໃຫ້ບັນດາການຮ່ວມມືໃນຂົງເຂດຄູ່ຮ່ວມມືຍຸດທະສາດຮອບດ້ານເລິກເຊິ່ງກວ່າ, ອີ່ງໃສ່ຫຼັກການເຄົາລົບກົດໝາຍສາກົນ, ເອກະລາດ, ອະທິປະໄຕ, ຜືນແຜ່ນດິນອັນຄົບຖ້ວນ ແລະ ລະບອບການເມືອງຂອງກັນ; ສະແດງຄວາມປາດຖະໜາຢາກຮ່ວມມືກັບອາເມລິກາ ຢ່າງແໜ້ນແຟ້ນ, ຊຸກຍູ້ການພົວພັນຮ່ວມມືລະຫວ່າງອາຊຽນ - ອາເມລິກາ. APEC ແລະ ບັນດາກົນໄກອື່ນໆເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາ.
(ແຫຼ່ງຄັດຈາກ VOV)